nibzard/narodne-novine-full-text-markdown huggingface dataset:
### NN 52/2017 (2.6.2017.), Odluka o davanju suglasnosti na Odluku Županijske skupštine Primorsko-goranske županije o izmjenama i dopunama Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije

VLADA REPUBLIKE HRVATSKE

1173

Na temelju članka 74. stavka 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 i 56/16) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 1. lipnja 2017. godine donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE PRIMORSKO-GORANSKE ŽUPANIJE O IZMJENAMA I DOPUNAMA ODLUKE O UTVRĐIVANJU LUČKOG PODRUČJA U LUKAMA OTVORENIM ZA JAVNI PROMET ŽUPANIJSKOG I LOKALNOG ZNAČAJA NA PODRUČJU PRIMORSKO-GORANSKE ŽUPANIJE

I.

Daje se suglasnost na Odluku o izmjenama i dopunama Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije, klase: 021-04/16-01/10, urbroja: 2170/1-01-01/4-16-34, koju je donijela Županijska skupština Primorsko-goranske županije na 33. sjednici, održanoj 14. prosinca 2016. godine, a koja se odnosi na proširenje obuhvata lučkog područja luke Mali Lošinj, na bazen Poljana-Runjica.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/189
 Urbroj: 50301-25/27-17-2
 Zagreb, 1. lipnja 2017.

Predsjednik
 mr. sc. Andrej Plenković, v. r.
### NN 52/2017 (2.6.2017.), Pravilnik o izmjeni Pravilnika o postupku izbora predstavnika radnika iz Republike Hrvatske u pregovarački odbor i u vijeće radnika europskog društva i europske zadruge

MINISTARSTVO RADA I MIROVINSKOGA SUSTAVA

1193

Na temelju članka 9. stavka 3. Zakona o sudjelovanju radnika u odlučivanju u europskom društvu (SE) i u europskoj zadruzi (SCE) (»Narodne novine«, broj 93/14), ministar rada i mirovinskoga sustava donosi

PRAVILNIK

O IZMJENI PRAVILNIKA O POSTUPKU IZBORA PREDSTAVNIKA RADNIKA IZ REPUBLIKE HRVATSKE U PREGOVARAČKI ODBOR I U VIJEĆE RADNIKA EUROPSKOG DRUŠTVA I EUROPSKE ZADRUGE

Članak 1.

U Pravilniku o postupku izbora predstavnika radnika iz Republike Hrvatske u pregovarački odbor i u vijeće radnika europskog društva i europske zadruge (»Narodne novine«, broj 89/15), članak 10. mijenja se i glasi:

»Glasački listić

Članak 10.

(1) Glasački listići moraju sadržavati ime i prezime te vlastoručni potpis predsjednika izbornog odbora.

(2) Glasački listić na kojem se glasuje sadrži:

1) naputak o načinu glasovanja,

2) redne brojeve i nazive liste po redoslijedu iz zbirne liste kandidata, a na svakoj listi i redne brojeve i imena i prezimena kandidata,

3) podatak o broju predstavnika radnika koji se biraju u tijelo iz članka 1. ovoga Pravilnika.

(3) Pri dnu glasačkog listića mora se staviti sljedeća napomena: »Glasuje se isključivo zaokruživanjem onolikog broja rednih brojeva kandidata koliko se predstavnika bira. Glasački listić na kojem nije zaokružen niti jedan od rednih brojeva ili na kojem je zaokruženo više od broja predstavnika koji se biraju, smatrat će se nevažećim.««

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/17-01/11

Urbroj: 524-03-01-01/2-17-20

Zagreb, 26. svibnja 2017.

Ministar
 dr. sc. Tomislav Ćorić, v. r.
### NN 52/2017 (2.6.2017.), Pravilnik o izmjeni Pravilnika o postupku izbora predstavnika radnika iz Republike Hrvatske u pregovarački odbor i u europsko radničko vijeće

MINISTARSTVO RADA I MIROVINSKOGA SUSTAVA

1194

Na temelju članka 12. stavka 3. Zakona o europskim radničkim vijećima (»Narodne novine«, broj 93/14), ministar rada i mirovinskoga sustava donosi

PRAVILNIK

O IZMJENI PRAVILNIKA O POSTUPKU IZBORA PREDSTAVNIKA RADNIKA IZ REPUBLIKE HRVATSKE U PREGOVARAČKI ODBOR I U EUROPSKO RADNIČKO VIJEĆE

Članak 1.

U Pravilniku o postupku izbora predstavnika radnika iz Republike Hrvatske u pregovarački odbor i u europsko radničko vijeće (»Narodne novine«, broj 89/15), članak 10. mijenja se i glasi:

»Glasački listić

Članak 10.

(1) Glasački listići moraju sadržavati ime i prezime te vlastoručni potpis predsjednika izbornog odbora.

(2) Glasački listić na kojem se glasuje sadrži:

1) naputak o načinu glasovanja,

2) redne brojeve i nazive liste po redoslijedu iz zbirne liste kandidata, a na svakoj listi i redne brojeve i imena i prezimena kandidata,

3) podatak o broju predstavnika radnika koji se biraju u tijelo iz članka 1. ovoga Pravilnika.

(3) Pri dnu glasačkog listića mora se staviti sljedeća napomena: »Glasuje se isključivo zaokruživanjem onolikog broja rednih brojeva kandidata koliko se predstavnika bira. Glasački listić na kojem nije zaokružen niti jedan od rednih brojeva ili na kojem je zaokruženo više od broja predstavnika koji se biraju, smatrat će se nevažećim.««

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/17-01/10

Urbroj: 524-03-01-01/2-17-22

Zagreb, 26. svibnja 2017.

Ministar
 dr. sc. Tomislav Ćorić, v. r.
### NN 52/2017 (2.6.2017.), Rješenje o dodjeli naziva »Referentni centar Ministarstva zdravstva za kliničko-laboratorijsku imunodijagnostiku hematoloških i onkoloških bolesti« Kliničkom zavodu za laboratorijsku dijagnostiku Kliničkog bolničkog centra Zagreb

Ministarstvo zdravstva

1197

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14 i 70/16) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Kliničkom zavodu za laboratorijsku dijagnostiku Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za kliničko-laboratorijsku imunodijagnostiku hematoloških i onkoloških bolesti« na vrijeme od pet godina.

2. Klinički zavod za laboratorijsku dijagnostiku Kliničkog bolničkog centra Zagreb, dužan je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za kliničko-laboratorijsku imunodijagnostiku hematoloških i onkoloških bolesti«.

3. »Referentni centar Ministarstva zdravstva za laboratorijsku dijagnostiku« Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/16-01/09
 Urbroj: 534-04-1-2/7-17-16
 Zagreb, 18. svibnja 2017.

Ministar
 prof. dr. sc. Milan Kujundžić, dr. med., v. r.
### NN 52/2017 (2.6.2017.), Odluka o davanju prethodne suglasnosti na Prijedlog dopuna Statuta Središnjeg registra osiguranika

VLADA REPUBLIKE HRVATSKE

1172

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11, 119/14 i 93/16), a u vezi s člankom 4. stavkom 3. Zakona o Središnjem registru osiguranika (»Narodne novine«, broj 159/13), Vlada Republike Hrvatske je na sjednici održanoj 1. lipnja 2017. godine donijela

ODLUKU

O DAVANJU PRETHODNE SUGLASNOSTI NA PRIJEDLOG DOPUNA STATUTA SREDIŠNJEG REGISTRA OSIGURANIKA

I.

Daje se prethodna suglasnost na Prijedlog dopuna Statuta Središnjeg registra osiguranika, koje je Upravno vijeće Središnjeg registra osiguranika utvrdilo na sjednici održanoj 24. svibnja 2017. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/183
 Urbroj: 50301-25/14-17-2
 Zagreb, 1. lipnja 2017.

Predsjednik
 mr. sc. Andrej Plenković, v. r.
### NN 52/2017 (2.6.2017.), Odluka o obvezi rada ureda državne uprave radi provedbe drugog kruga glasovanja za izbore za općinske načelnike, gradonačelnike i župane te njihove zamjenike te za zamjenike općinskih načelnika, gradonačelnika i župana iz reda pripadnika nacionalnih manjina, odnosno iz reda pripadnika hrvatskog naroda

VLADA REPUBLIKE HRVATSKE

1171

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 1. lipnja 2017. godine donijela

ODLUKU

O OBVEZI RADA UREDA DRŽAVNE UPRAVE RADI PROVEDBE DRUGOG KRUGA GLASOVANJA ZA IZBORE ZA OPĆINSKE NAČELNIKE, GRADONAČELNIKE I ŽUPANE TE NJIHOVE ZAMJENIKE TE ZA ZAMJENIKE OPĆINSKIH NAČELNIKA, GRADONAČELNIKA I ŽUPANA IZ REDA PRIPADNIKA NACIONALNIH MANJINA, ODNOSNO IZ REDA PRIPADNIKA HRVATSKOG NARODA

I.

Uredi državne uprave u županijama u kojima se održava drugi krug glasovanja i Gradski ured za opću upravu Grada Zagreba, odnosno službenici koji rade na izdavanju potvrda za glasovanje, radit će na dan drugog kruga glasovanja, u nedjelju, 4. lipnja 2017. godine, za sve vrijeme glasovanja od 7 do 19 sati.

II.

Za provedbu ove Odluke zadužuju se predstojnici ureda državne uprave u županijama i gradonačelnik Grada Zagreba.

III.

Državnim službenicima i namještenicima za rad u dan određen ovom Odlukom isplatit će se naknada sukladno odredbama Kolektivnog ugovora za državne službenike i namještenike (»Narodne novine«, br. 104/13, 150/13, 153/13 – ispravak, 71/16 i 123/16).

IV.

Sredstva za provedbu ove Odluke osigurana su u Državnom proračunu Republike Hrvatske za 2017. godinu, u okviru Razdjela 095 Ministarstvo uprave, glave 09510 Uredi državne uprave u županijama.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/207
 Urbroj: 50301-24/04-17-2
 Zagreb, 1. lipnja 2017.

Predsjednik
 mr. sc. Andrej Plenković, v. r.
### NN 53/2017 (7.6.2017.), Odluka o razrješenju dužnosti zamjenice općinskog državnog odvjetnika u Općinskom državnom odvjetništvu u Splitu

Državnoodvjetničko vijeće

1209

ODLUKA

Državnoodvjetničko vijeće na temelju članka 152. u svezi s člankom 113. stavkom 1. točka 1. i stavkom 2. Zakona o državnom odvjetništvu (»Narodne novine«, broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) odlučujući o zahtjevu za razrješenje MARINE ČOVIĆ, na 39. sjednici održanoj 17. svibnja 2017.,

odlučilo je

MARINA ČOVIĆ razrješava se dužnosti zamjenice općinskog državnog odvjetnika u Općinskom državnom odvjetništvu u Splitu, s danom 31. svibnja 2017.

Broj: DOVO-18/2017-4

Zagreb, 17. svibnja 2017.

Predsjednik
 Državnoodvjetničkog vijeća
 Dražen Jelenić, v. r.
### NN 53/2017 (7.6.2017.), Odluka o razrješenju dužnosti zamjenika općinskog državnog odvjetnika u Općinskom državnom odvjetništvu u Zadru

DRŽAVNOODVJETNIČKO VIJEĆE

1210

ODLUKA

Državnoodvjetničko vijeće na temelju članka 152. u svezi s člankom 113. stavkom 1. točka 1. i stavkom 2. Zakona o državnom odvjetništvu (»Narodne novine«, broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) odlučujući o zahtjevu za razrješenje ZVONKA ĆUSTIĆA, na 39. sjednici održanoj 17. svibnja 2017.,

odlučilo je

ZVONKO ĆUSTIĆ razrješava se dužnosti zamjenika općinskog državnog odvjetnika u Općinskom državnom odvjetništvu u Zadru, s danom 31. kolovoza 2017.

Broj: DOVO-19/2017-4

Zagreb, 17. svibnja 2017.

Predsjednik
 Državnoodvjetničkog vijeća
 Dražen Jelenić, v. r.
### NN 53/2017 (7.6.2017.), Pravilnik o izmjenama i dopunama Pravilnika o načinu i postupku izbora doktora specijaliste medicine rada

HRVATSKI ZAVOD ZA ZDRAVSTVENO OSIGURANJE

1214

Na temelju članka 126. stavka 3. Zakona o obveznom zdravstvenom osiguranju (»Narodne novine broj« 80/13. i 137/13.) te članka 26. točke 7.a Statuta Hrvatskog zavoda za zdravstveno osiguranje (»Narodne novine« broj 18/09., 33/10., 08/11., 18/13., 1/14. i 83/15) Upravno vijeće Hrvatskog zavoda za zdravstveno osiguranje na 7. sjednici održanoj 2. lipnja 2017. donijelo je

PRAVILNIK

O IZMJENAMA I DOPUNAMA PRAVILNIKA O NAČINU I POSTUPKU IZBORA DOKTORA SPECIJALISTA MEDICINE RADA

Članak 1.

U Pravilniku o načinu i postupku izbora doktora specijaliste medicine rada (»Narodne novine« broj 12/14 i 149/14, u daljnjem tekstu: Pravilnik), u cijelom članku 2. riječi »godina dana« u odgovarajućem padežu zamjenjuju se riječima »dvije godine« u odgovarajućem padežu.

Članak 2.

U članku 3. stavku 2. na kraju teksta umjesto točke stavlja se zarez i dodaju riječi: »kao i u slučajevima kada poslodavac ima prijavljeno gradilište sukladno propisima o građenju, odnosno radilište sukladno propisima o zaštiti na radu, kada može odabrati nadležnog doktora specijalistu medicine rada prema mjestu prijavljenog gradilišta odnosno prema mjestu radilišta.«.

Članak 3.

U članku 4. iza stavka 1. dodaju se novi stavci 2. i 3. koji glase:

»(2) Nadležni regionalni ured odnosno područna služba Zavoda obvezna je na zahtjev podnositelja koji neposredno predaje tiskanicu iz stavka 1. potvrditi primitak prijave stavljanjem otiska prijemnog štambilja na kopiju tiskanice ili poseban papir, kojim se potvrđuje datum zaprimanja tiskanice u Zavodu.

(3) Datum izbora/promjene doktora specijaliste medicine rada je datum ovjere tiskanice iz stavka 1. od strane nadležnog regionalnog ureda odnosno područne službe Zavoda.«.

Dosadašnji stavci 2., 3., 4. i 5. postaju stavci 4., 5., 6. i 7.

Tiskanica iz dosadašnjeg stavka 5., koji je postao stavak 7., zamjenjuje se tiskanicom koja je tiskana uz ovaj Pravilnik.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 025-04/17-01/133

Urbroj: 338-01-01-17-01

Zagreb, 2. lipnja 2017.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med., v. r.

![](/files/_web/sluzbeni-dio/2017/129791/images/4168.jpg)

![](/files/_web/sluzbeni-dio/2017/129791/images/4157.jpg)
### NN 53/2017 (7.6.2017.), Odluka o izmjeni i dopunama Odluke o utvrđivanju Popisa posebno skupih lijekova utvrđenih odlukom o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1213

Na osnovi članka 26. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) i članka 101. stavka 1. podstavka 5. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj (»Narodne novine«, broj 156/13., 11/14., 12/14. – ispravak, 34/14., 54/14., 66/14., 74/14., 106/14., 133/14., 157/14., 25/15., 36/15., 69/15., 79/15., 82/15. – ispravak, 91/15., 91/15. – ispravak, 116/15. i 124/15. – ispravak, 139/15.,141/15. – ispravak, 28/16. i 90/16. – ispravak) Upravno vijeće Hrvatskog zavoda za zdravstveno osiguranje na 7. sjednici održanoj 2. lipnja 2017. godine donijelo je

ODLUKU

O IZMJENI I DOPUNAMA ODLUKE O UTVRĐIVANJU POPISA POSEBNO SKUPIH LIJEKOVA UTVRĐENIH ODLUKOM O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Popisa skupih lijekova utvrđenih Odlukom o utvrđivanju osnovne liste lijekova Hrvatskog zavoda za zdravstveno osiguranje (»Narodne novine« broj 11/16. i 16/16. – ispravak, 53/16., 90/16, 12/17. i 27/17.), u daljnjem tekstu: Odluka)

– u tablici 1. iz članka 1. stavka 2. Odluke dodaje se nova šifra anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina  i pakiranje lijeka |
| L04AB01 065 | etanercept | Benepali | otop. za inj., štrc. napunj. 4x50 mg/ml |
| L04AB01 066 | etanercept | Benepali | otop. za inj., brizg. napunj. 4x50 mg/ml |
| L04AC13 061 | iksekizumab | Taltz | otop. za inj. brizg. napunj. 1x80 mg/ml |

«

Članak 2.

Ova Odluka stupa na snagu petnaestoga dana od dana objave u »Narodnim novinama«.

Klasa: 025-04/17-01/83

Urbroj: 338-01-01-17-01

Zagreb, 2. lipnja 2017.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med., v. r.
### NN 53/2017 (7.6.2017.), Rješenje o imenovanju članova Povjerenstva za rješavanje o žalbama prema Zakonu o provedbi Uredbe (EZ) br. 2003/2003 o gnojivima

VLADA REPUBLIKE HRVATSKE

1202

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 10. stavka 4. Zakona o provedbi Uredbe (EZ) br. 2003/2003 o gnojivima (»Narodne novine«, broj 81/13), Vlada Republike Hrvatske je na sjednici održanoj 1. lipnja 2017. godine donijela

RJEŠENJE

O IMENOVANJU ČLANOVA POVJERENSTVA ZA RJEŠAVANJE O ŽALBAMA PREMA ZAKONU O PROVEDBI UREDBE (EZ) BR. 2003/2003 O GNOJIVIMA

Za članove Povjerenstva za rješavanje o žalbama prema Zakonu o provedbi Uredbe (EZ) br. 2003/2003 o gnojivima, imenuju se:

– JASNA JURČEVIĆ

– mr. sc. ĐUKA MARIĆ

– ŽELJKO VUJEVA.

Klasa: 080-02/17-01/243
 Urbroj: 5030115/1-17-02
 Zagreb, 1. lipnja 2017.

Predsjednik
 mr. sc. Andrej Plenković, v. r.
### NN 53/2017 (7.6.2017.), Rješenje o imenovanju članica i zamjenske članice Povjerenstva za rješavanje o žalbama prema Zakonu o poljoprivredi u području kvalitete hrane

Vlada Republike Hrvatske

1201

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 170. stavka 5. Zakona o poljoprivredi (»Narodne novine«, broj 30/15), Vlada Republike Hrvatske je na sjednici održanoj 1. lipnja 2017. godine donijela

RJEŠENJE

O IMENOVANJU ČLANICA I ZAMJENSKE ČLANICE POVJERENSTVA ZA RJEŠAVANJE O ŽALBAMA PREMA ZAKONU O POLJOPRIVREDI U PODRUČJU KVALITETE HRANE

1. Za članice Povjerenstva za rješavanje o žalbama prema Zakonu o poljoprivredi u području kvalitete hrane, imenuju se:

– mr. sc. JASMINKA KELEMEN-KLARIĆ

– VESNA KOSTANJEVEČKI

– RENATA MATIĆ.

2. Imenuje se KRISTINA SUŠANJ zamjenskom članicom Povjerenstva za rješavanje o žalbama prema Zakonu o poljoprivredi u području kvalitete hrane.

Klasa: 080-02/17-01/242
 Urbroj: 5030115/1-17-02
 Zagreb, 1. lipnja 2017.

Predsjednik
 mr. sc. Andrej Plenković, v. r.
### NN 54/2017 (8.6.2017.), Pravilnik o izmjeni Pravilnika o naknadi za uporabu objekata sigurnosti plovidbe

MINISTARSTVO MORA, PROMETA I INFRASTRUKTURE

1218

Na temelju članka 52. stavka 10. Pomorskog zakonika (»Narodne novine«, broj 181/04, 76/07, 146/08, 61/11, 56/13 i 26/15), ministar mora, prometa i infrastrukture donosi

PRAVILNIK

O IZMJENI PRAVILNIKA O NAKNADI ZA UPORABU OBJEKATA SIGURNOSTI PLOVIDBE

Članak 1.

U Pravilniku o naknadi za uporabu objekata sigurnosti plovidbe (»Narodne novine«, broj 138/15) Prilog I. mijenja se i glasi:

»PRILOG I.

TARIFA

|  |  |  |  |  |
| --- | --- | --- | --- | --- |
| Tarifni  broj | Plovni objekti prema kategoriji, vrsti, veličini i namjeni | Osnovica obračuna (BT, DWT ili kW) | Koeficijent naknade  za 30 dana – EUR  (bez PDV-a) | Koeficijent naknade za 12 mjeseci – EUR (bez PDV-a) |
| 1. | Teretni brod | BT | 0,480 | 1,600 |
| 2. | Brod za prijevoz rasutih tereta |  |  |  |
| 2.1. | ≤ 30.000 BT | BT | 0,432 | 1,440 |
| 2.2. | 30.001 – 50.000 BT | BT | 0,380 | 1,300 |
| 2.3. | > 50.000 BT | BT | 0,280 | 0,840 |
| 3. | Tanker | BT | 0,490 | 1,640 |
| 4. | RO-RO teretni brod | BT | 0,250 | 0,830 |
| 5. | Brod za prijevoz kontejnera |  |  |  |
| 5.1. | ≤ 40.000 BT | BT | 0,220 | 1,000 |
| 5.2. | 40.001 BT – 65.000 BT | BT | 0,098 | 0,323 |
| 5.3. | 65.001 – 100.000 BT | BT | 0,070 | 0,270 |
| 5.4. | >100.000 BT | BT | 0,050 | 0,180 |
| 6. | Putnički brod i RO – RO putnički brod | BT | 0,190 | 0,640 |
| 7. | Putnički brod za kružna putovanja |  |  |  |
| 7.1. | ≤ 20.000 BT | BT | 0,200 | 0,700 |
| 7.2. | 20.001 – 50.000 BT | BT | 0,161 | 0,550 |
| 7.3. | 50.001 – 80.000 BT | BT | 0,138 | 0,460 |
| 7.4. | > 80.000 BT | BT | 0,137 | 0,400 |
| 8. | Brod za posebne namjene |  |  |  |
| 8.1. | Znanstvenoistraživački brod | BT | 0,190 | 0,640 |
| 8.2. | Brod za opskrbu | BT/kW | 0,48/0,23 | 1,60/1,38 |
| 9. | Tegljač odnosno potiskivač | BT/kW | 0,125/0,190 | 0,415/1,140 |
| 10. | Brod bez vlastitog pogona | BT/DWT | 0,480/0,160 | 1,600/1,020 |
| 11. | Brod u remontu i tegljeni brod | BT/kW/DWT | 0,250/  0,120/  0,100 | - |
| 12. | Brod koji isključivo vrši opskrbu gorivom | BT | 0,250 | - |
| 13. | Brod koji isključivo mijenja posadu | BT | 0,250 | - |
| 14. | Ribarski brod | BT | 0,190 | 0,640 |
| 15. | Tehnički plovni objekt | BT | 0,190 | 0,640 |
| 16. | Ostali neimenovani brodovi | BT | 0,480 | 1,600 |

«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/17-03/02
 Urbroj: 530-04-2-1-1-17-14
 Zagreb, 1. lipnja 2017.

Ministar
 Oleg Butković, v. r.
### NN 54/2017 (8.6.2017.), Rješenje Zavoda za unapređivanje zaštite na radu klasa: UP/I-115-01/17-01/07, urbroj: 425-02/2-17-2 od 1. lipnja 2017.

Zavod za unapređivanje zaštite na radu

1219

Na zahtjev društva TOTAL INSPECT d.o.o. iz Šibenika, Stjepana Radića 137/a, OIB: 36681698896, a temeljem članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14. i 118/14.), Zavod za unapređivanje zaštite na radu (dalje: Zavod) donosi

RJEŠENJE

I.

TOTAL INSPECT d.o.o. iz Šibenika, Stjepana Radića 137/a, OIB: 36681698896, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

3. izrada procjene rizika

4. ispitivanja radne opreme

5. ispitivanja u radnom okolišu

a) ispitivanja fizikalnih čimbenika.

O obavljenim ispitivanjima navedena pravna osoba obvezna je izdavati i čuvati isprave te voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/17-01/07
 Urbroj: 425-02/2-17-2
 Zagreb, 1. lipnja 2017.

Ravnatelj
 Vitomir Begović, v. r.
### NN 55/2017 (9.6.2017.), Odluka o razvoju i održavanju informacijskog sustava za upravljanje programima obnove, stambenog zbrinjavanja i upravljanja nekretninama u vlasništvu Republike Hrvatske, iz djelokruga Središnjeg državnog ureda za obnovu i stambeno zbrinjavanje

VLADA REPUBLIKE HRVATSKE

1225

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), a u vezi s člankom 4.c i 5. Zakona o Financijskoj agenciji (»Narodne novine«, br. 117/01, 60/04 i 42/05), Vlada Republike Hrvatske je na sjednici održanoj 8. lipnja 2017. godine donijela

ODLUKU

O RAZVOJU I ODRŽAVANJU INFORMACIJSKOG SUSTAVA ZA UPRAVLJANJE PROGRAMIMA OBNOVE, STAMBENOG ZBRINJAVANJA I UPRAVLJANJA NEKRETNINAMA U VLASNIŠTVU REPUBLIKE HRVATSKE, IZ DJELOKRUGA SREDIŠNJEG DRŽAVNOG UREDA ZA OBNOVU I STAMBENO ZBRINJAVANJE

I.

Vlada Republike Hrvatske povjerava Financijskoj agenciji obavljanje poslova razvoja i održavanja informacijskog sustava za upravljanje programima obnove, stambenog zbrinjavanja i upravljanja nekretninama u vlasništvu Republike Hrvatske, a iz djelokruga Središnjeg državnog ureda za obnovu i stambeno zbrinjavanje.

II.

Središnji državni ured za obnovu i stambeno zbrinjavanje sklopit će s Financijskom agencijom ugovor o pružanju informatičke podrške kojim će se utvrditi međusobna prava i obveze te način izvršavanja poslova iz točke I. ove Odluke.

III.

Ovlašćuje se čelnik Središnjeg državnog ureda za obnovu i stambeno zbrinjavanje, da u ime Vlade Republike Hrvatske sklopi ugovor iz točke II. ove Odluke.

IV.

Sredstva za provedbu ove Odluke, u iznosu od 1.200.000,00 kuna bez poreza na dodanu vrijednost, odnosno 1.500.000,00 kuna s porezom na dodanu vrijednost, planirana su na pozicijama Središnjeg državnog ureda za obnovu i stambeno zbrinjavanje, na aktivnosti A761057/4262.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/153
 Urbroj: 50301-26/23-17-2
 Zagreb, 8. lipnja 2017.

Predsjednik
 mr. sc. Andrej Plenković, v. r.
### NN 55/2017 (9.6.2017.), Odluka o osnivanju Povjerenstva za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2017. godinu

VLADA REPUBLIKE HRVATSKE

1224

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 8. lipnja 2017. godine donijela

ODLUKU

O OSNIVANJU POVJERENSTVA ZA KOORDINACIJU POTPORE I FINANCIRANJE KULTURNIH, OBRAZOVNIH, ZNANSTVENIH, ZDRAVSTVENIH I OSTALIH PROGRAMA I PROJEKATA OD INTERESA ZA HRVATSKI NAROD U BOSNI I HERCEGOVINI ZA 2017. GODINU

I.

Osniva se Povjerenstvo za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2017. godinu (u daljnjem tekstu: Povjerenstvo).

II.

Povjerenstvo čine:

1. državni tajnik Središnjeg državnog ureda za Hrvate izvan Republike Hrvatske, predsjednik Povjerenstva

2. pomoćnik/ca ministra vanjskih i europskih poslova, član/ica

3. pomoćnik/ca ministrice kulture, član/ica

4. pomoćnik/ca ministra znanosti i obrazovanja, član/ica

5. pomoćnik/ca ministra zdravstva, član/ica

6. glavna tajnica Središnjeg državnog ureda za Hrvate izvan Republike Hrvatske, tajnica Povjerenstva.

III.

Članove Povjerenstva koji su pomoćnici ministara imenovat će nadležni ministri.

IV.

Stručne, administrativne i tehničke poslove za Povjerenstvo obavlja Središnji državni ured za Hrvate izvan Republike Hrvatske.

V.

Zadatak Povjerenstva je razmotriti sve programe i projekte pristigle na Javni natječaj za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini iz sredstava Državnog proračuna Republike Hrvatske za 2017. godinu i projekcija za 2018. i 2019. godinu. Po dovršenom pregledu Povjerenstvo će predložiti Vladi Republike Hrvatske donošenje Odluke o raspodjeli sredstava.

VI.

Programi i projekti iz točke V. ove Odluke financirat će se iz Državnog proračuna Republike Hrvatske za 2017. godinu i projekcija za 2018. i 2019. godinu, sa stavki Središnjeg državnog ureda za Hrvate izvan Republike Hrvatske, Glave 03205, Aktivnosti A862020 »Poticaji za obrazovanje, kulturu, znanost i zdravstvo u BiH – Međunarodna razvojna suradnja«, u iznosu od 21.500.000,00 kuna i Aktivnosti A862021 »Programi Hrvata izvan RH – Međunarodna razvojna suradnja«, u iznosu od 2.000.000,00 kuna.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/195
 Urbroj: 50301-23/21-17-2
 Zagreb, 8. lipnja 2017.

Predsjednik
 mr. sc. Andrej Plenković, v. r.
### NN 56/2017 (12.6.2017.), Odluka o izmjenama Odluke o zastupničkom paušalu

ODBOR ZA IZBOR, IMENOVANJA I UPRAVNE POSLOVE HRVATSKOGA SABORA

1230

Na temelju članka 6. stavka 2. Zakona o pravima i dužnostima zastupnika u Hrvatskom saboru (»Narodne novine«, br. 55/00., 107/01., 86/09., 91/10., 49/11., 12/12., 102/14. – Odluka Ustavnog suda Republike Hrvatske i 44/17.), članka 105., stavka 1., podstavka 5. Poslovnika Hrvatskoga sabora (»Narodne novine«, br. 81/13. i 113/16. – u daljnjem tekstu: Poslovnik) Odbor za izbor, imenovanja i upravne poslove Hrvatskoga sabora, je na 8. sjednici održanoj 7. lipnja 2017. donio

ODLUKU

O IZMJENAMA ODLUKE O ZASTUPNIČKOM PAUŠALU

I.

U Odluci o zastupničkom paušalu (»Narodne novine«, br. 14/03. i 70/04. – u daljnjem tekstu Odluka) točka III. mijenja se i glasi: »Isplata zastupničkog paušala obavlja se za prethodni mjesec iz sredstava osiguranih u državnom proračunu Republike Hrvatske.«

II.

Točka IV. mijenja se i glasi: »Isplata zastupničkog paušala prestaje s danom prestanka, odnosno mirovanja zastupničkog mandata zastupnika, sukladno odluci koju o prestanku, odnosno početku mirovanja zastupničkog mandata zastupnika donosi Hrvatski sabor.

Kada se po odredbama zakona i Poslovnika Hrvatskoga sabora ispune uvjeti za prestanak, odnosno mirovanje zastupničkog mandata, a Hrvatski sabor o navedenom još nije donio odluku, pravo na zastupnički paušal prestaje s danom ispunjenja uvjeta za prestanak, odnosno mirovanje zastupničkog mandata zastupnika.«

III.

Ova Odluka objavit će se u »Narodnim novinama«, a stupa na snagu 1. srpnja 2017.

Klasa: 121-01/17-01/01
 Urbroj: 6521-18-17-01
 Zagreb, 7. lipnja 2017.

Predsjednik
 Odbora za izbor, imenovanja i upravne poslove Hrvatskoga sabora
 Ante Sanader, v. r.
### NN 56/2017 (12.6.2017.), Odluka o katastarskoj izmjeri na području Općine Kali za katastarsku općinu Kali

Državna geodetska uprava

1233

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/2007, 152/2008, 124/2010, 56/2013 i 121/16) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE KALI ZA KATASTARSKU OPĆINU KALI

I.

U svrhu izrade katastra nekretnina i obnove zemljišne knjige na području Općine Kali za katastarsku općinu Kali provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka izabrana za izvršavanje poslova na katastarskoj izmjeri.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke izabrane za izvršavanje poslova na katastarskoj izmjeri, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Općine Kali za katastarsku općinu Kali dužni su do 30. lipnja 2017. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Općine Kali za katastarsku općinu Kali dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Zadar i tvrtka Cadcom d.o.o., Zagreb, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/16-04/16

Urbroj: 541-04-01-02/5-17-51

Zagreb, 2. lipnja 2017.

Ravnatelj
 dr. sc. Damir Šantek, dipl. ing. geod., v. r.
### NN 56/2017 (12.6.2017.), Pravilnik o izmjeni Pravilnika o organiziranju, financiranju i donošenju programa Međunarodne smotre folklora Zagreb

Ministarstvo kulture

1231

Na temelju članka 55. Zakona o kazalištima (»Narodne novine« broj 71/06, 121/13 i 26/14), ministrica kulture donosi

PRAVILNIK

O IZMJENI PRAVILNIKA O ORGANIZIRANJU, FINANCIRANJU I DONOŠENJU PROGRAMA MEĐUNARODNE SMOTRE FOLKLORA ZAGREB

Članak 1.

U Pravilniku o organiziranju, financiranju i donošenju programa Međunarodne smotre folklora Zagreb (»Narodne novine«, broj 69/14) u članku 4. riječi: »Javna ustanova Koncertna direkcija Zagreb« zamjenjuju se riječima: »Koncertna dvorana Vatroslava Lisinskog«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 612-03/17-01/0081

Urbroj: 532-06-01-01/6-17-3

Zagreb, 2. lipnja 2017.

Ministrica
 dr. sc. Nina Obuljen Koržinek, v. r.
### NN 56/2017 (12.6.2017.), Pravilnik o dopuni Pravilnika o uvjetima za obavljanje pomorske kabotaže u Republici Hrvatskoj

MINISTARSTVO MORA, PROMETA I INFRASTRUKTURE

1232

Na temelju članka 9. Pomorskog zakonika (»Narodne novine«, br. 181/04., 76/07., 146/08., 61/11., 56/13. i 26/15.) ministar mora, prometa i infrastrukture donosi

PRAVILNIK

O DOPUNI PRAVILNIKA O UVJETIMA ZA OBAVLJANJE POMORSKE KABOTAŽE U REPUBLICI HRVATSKOJ

Članak 1.

U Pravilniku o uvjetima za obavljanje pomorske kabotaže u Republici Hrvatskoj (»Narodne novine«, br. 56/14.) u članku 3. iza stavka 5. dodaje se stavak 6. koji glasi:

»(6) Iznimno, Ministar može odobriti obavljanje kabotaže stranom brodu državne pripadnosti države koja nije članica Europske unije, čija svjedodžba o klasi nije izdana sukladno stavku 2. podstavcima a i b ovoga članka, uz uvjet prethodnog obavljanja pregleda broda od strane inspektora sigurnosti plovidbe.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/17-01/108

Urbroj: 530-03-2-17-1

Zagreb, 8. lipnja 2017.

Ministar
 Oleg Butković, v. r.
### NN 57/2017 (14.6.2017.), Indeks proizvođačkih cijena industrijskih proizvoda na domaćem tržištu u svibnju 2017.

Državni zavod za statistiku

1276

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U SVIBNJU 2017.

Indeks proizvođačkih cijena industrijskih proizvoda na domaćem tržištu u svibnju 2017. u odnosu na travanj 2017. iznosi 99,4.

Klasa: 954-02/17-01/06
 Urbroj: 555-06-03-03-17-12
 Zagreb, 9. lipnja 2017.

Ravnatelj
 Marko Krištof, v. r.
### NN 57/2017 (14.6.2017.), Odluka o iskazivanju povjerenja članici Vlade Republike Hrvatske

HRVATSKI SABOR

1251

Na temelju članka 110. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 9. lipnja 2017. donio je

ODLUKU

O ISKAZIVANJU POVJERENJA ČLANICI VLADE REPUBLIKE HRVATSKE

Hrvatski sabor iskazuje povjerenje članici Vlade Republike Hrvatske prof. dr. sc. BLAŽENKI DIVJAK za obavljanje dužnosti ministrice znanosti i obrazovanja.

Klasa: 021-12/17-08/13

Zagreb, 9. lipnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 57/2017 (14.6.2017.), Odluka o iskazivanju povjerenja članu Vlade Republike Hrvatske

HRVATSKI SABOR

1249

Na temelju članka 110. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 9. lipnja 2017. donio je

ODLUKU

O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske dr. sc. DAVORU BOŽINOVIĆU za obavljanje dužnosti ministra unutarnjih poslova.

Klasa: 021-12/17-08/11

Zagreb, 9. lipnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 57/2017 (14.6.2017.), Odluka o iskazivanju povjerenja članu Vlade Republike Hrvatske

HRVATSKI SABOR

1252

Na temelju članka 110. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 9. lipnja 2017. donio je

ODLUKU

O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske DRAŽENU BOŠNJAKOVIĆU za obavljanje dužnosti ministra pravosuđa.

Klasa: 021-12/17-08/12

Zagreb, 9. lipnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 57/2017 (14.6.2017.), Odluka o iskazivanju povjerenja članu Vlade Republike Hrvatske

HRVATSKI SABOR

1247

Na temelju članka 110. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 9. lipnja 2017. donio je

ODLUKU

O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske LOVRI KUŠČEVIĆU za obavljanje dužnosti ministra uprave.

Klasa: 021-12/17-08/15

Zagreb, 9. lipnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 57/2017 (14.6.2017.), Odluka o iskazivanju povjerenja članu Vlade Republike Hrvatske

HRVATSKI SABOR

1250

Na temelju članka 110. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 9. lipnja 2017. donio je

ODLUKU

O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske mr. sc. MARKU PAVIĆU za obavljanje dužnosti ministra rada i mirovinskoga sustava.

Klasa: 021-12/17-08/10

Zagreb, 9. lipnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 57/2017 (14.6.2017.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

Hrvatski sabor

1236

Na temelju članka 81. Ustava Republike Hrvatske i članka 9., 11. i 42. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11., 19/15. i 104/15.) Hrvatski sabor na sjednici 9. lipnja 2017. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 25. svibnja 2017. započelo je mirovanje zastupničkog mandata zastupnika DARKA MILINOVIĆA.

Danom donošenja ove Odluke zastupničku dužnost zamjenika zastupnika, sukladno članku 9. stavku 2. Poslovnika Hrvatskoga sabora, započinje obnašati MARIJAN KUSTIĆ.

Klasa: 021-14/17-01/09

Zagreb, 9. lipnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 57/2017 (14.6.2017.), Odluka o iskazivanju povjerenja članu Vlade Republike Hrvatske

HRVATSKI SABOR

1246

Na temelju članka 110. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 9. lipnja 2017. donio je

ODLUKU

O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske PREDRAGU ŠTROMARU za obavljanje dužnosti potpredsjednika Vlade Republike Hrvatske i ministra graditeljstva i prostornoga uređenja.

Klasa: 021-12/17-08/16

Zagreb, 9. lipnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 57/2017 (14.6.2017.), Odluka o iskazivanju povjerenja članu Vlade Republike Hrvatske

HRVATSKI SABOR

1248

Na temelju članka 110. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 9. lipnja 2017. donio je

ODLUKU

O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske dr. sc. TOMISLAVU ĆORIĆU za obavljanje dužnosti ministra zaštite okoliša i energetike.

Klasa: 021-12/17-08/14

Zagreb, 9. lipnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 57/2017 (14.6.2017.), Odluka o prestanku zastupničkog mandata zastupnika i početku obnašanja zastupničke dužnosti zamjenice zastupnika u Hrvatskom saboru

HRVATSKI SABOR

1239

Na temelju članka 81. Ustava Republike Hrvatske i članka 10., 11. i 42. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11., 19/15. i 104/15.) Hrvatski sabor na sjednici 9. lipnja 2017. donio je

ODLUKU

O PRESTANKU ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

U skladu s člankom 10. stavkom 4. Poslovnika Hrvatskoga sabora zastupniku MATI FRANKOVIĆU zastupnički mandat prestaje danom donošenja ove Odluke.

Danom donošenja ove Odluke zastupničku dužnost zamjenice zastupnika, sukladno članku 9. stavku 2. Poslovnika Hrvatskoga sabora, započinje obnašati SANJA PUTICA.

Klasa: 021-14/17-01/15

Zagreb, 9. lipnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 57/2017 (14.6.2017.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

1237

Na temelju članka 81. Ustava Republike Hrvatske i članka 9., 11. i 42. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11., 19/15. i 104/15.) Hrvatski sabor na sjednici 9. lipnja 2017. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 9. lipnja 2017. započinje mirovanje zastupničkog mandata zastupnika IVANA ANUŠIĆA.

Danom donošenja ove Odluke zastupničku dužnost zamjenika zastupnika, sukladno članku 9. stavku 2. Poslovnika Hrvatskoga sabora, započinje obnašati DOMAGOJ MIKULIĆ.

Klasa: 021-14/17-01/13

Zagreb, 9. lipnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 57/2017 (14.6.2017.), Odluka o razrješenju članova i izboru članica Odbora za obrazovanje, znanost i kulturu Hrvatskoga sabora

HRVATSKI SABOR

1245

Na temelju članka 81. Ustava Republike Hrvatske i članka 46. i 97. Poslovnika Hrvatskoga sabora, Hrvatski sabor na sjednici 9. lipnja 2017. donio je

ODLUKU

O RAZRJEŠENJU ČLANOVA I IZBORU ČLANICA ODBORA ZA OBRAZOVANJE, ZNANOST I KULTURU HRVATSKOGA SABORA

I.

Razrješuju se članovi Odbora za obrazovanje, znanost i kulturu Hrvatskoga sabora:

dr. sc. ZLATKO HASANBEGOVIĆ

MARKO SLADOLJEV.

II.

Za članice Odbora za obrazovanje, znanost i kulturu Hrvatskoga sabora biraju se:

MAJDA BURIĆ

dr. sc. IRENA PETRIJEVČANIN VUKSANOVIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/17-03/23

Zagreb, 9. lipnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 57/2017 (14.6.2017.), Odluka o razrješenju i izboru članica Odbora za pravosuđe Hrvatskoga sabora

HRVATSKI SABOR

1243

Na temelju članka 81. Ustava Republike Hrvatske i članka 46. i 81. Poslovnika Hrvatskoga sabora, Hrvatski sabor na sjednici 9. lipnja 2017. donio je

ODLUKU

O RAZRJEŠENJU I IZBORU ČLANICA ODBORA ZA PRAVOSUĐE HRVATSKOGA SABORA

I.

Razrješuje se članica Odbora za pravosuđe Hrvatskoga sabora NADA TURINA-ĐURIĆ.

II.

Za članicu Odbora za pravosuđe Hrvatskoga sabora bira se BOŽICA MAKAR.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/17-03/20

Zagreb, 9. lipnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 57/2017 (14.6.2017.), Odluka o razrješenju i izboru predsjednice Odbora za prostorno uređenje i graditeljstvo Hrvatskoga sabora

HRVATSKI SABOR

1244

Na temelju članka 81. Ustava Republike Hrvatske i članka 46. i 93. Poslovnika Hrvatskoga sabora, Hrvatski sabor na sjednici 9. lipnja 2017. donio je

ODLUKU

O RAZRJEŠENJU I IZBORU PREDSJEDNICE ODBORA ZA PROSTORNO UREĐENJE I GRADITELJSTVO HRVATSKOGA SABORA

I.

Razrješuje se predsjednica Odbora za prostorno uređenje i graditeljstvo Hrvatskoga sabora ANKA MRAK-TARITAŠ.

II.

Za predsjednicu Odbora za prostorno uređenje i graditeljstvo Hrvatskoga sabora bira se BERNARDA TOPOLKO.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/17-03/22

Zagreb, 9. lipnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 57/2017 (14.6.2017.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

1238

Na temelju članka 81. Ustava Republike Hrvatske i članka 9., 11. i 42. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11., 19/15. i 104/15.) Hrvatski sabor na sjednici 9. lipnja 2017. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 9. lipnja 2017. započinje mirovanje zastupničkog mandata zastupnika IVANA VRDOLJAKA.

Danom donošenja ove Odluke zastupničku dužnost zamjenika zastupnika, sukladno članku 9. stavku 2. Poslovnika Hrvatskoga sabora, započinje obnašati STJEPAN ČURAJ.

Klasa: 021-14/17-01/11

Zagreb, 9. lipnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 57/2017 (14.6.2017.), Odluka o razrješenju članice i prestanku mandata člana i izboru članova Odbora za gospodarstvo Hrvatskoga sabora

HRVATSKI SABOR

1242

Na temelju članka 81. Ustava Republike Hrvatske i članka 46. i 76. Poslovnika Hrvatskoga sabora, Hrvatski sabor na sjednici 9. lipnja 2017. donio je

ODLUKU

O RAZRJEŠENJU ČLANICE I PRESTANKU MANDATA ČLANA I IZBORU ČLANOVA ODBORA ZA GOSPODARSTVO HRVATSKOGA SABORA

I.

Razrješuje se članica Odbora za gospodarstvo Hrvatskoga sabora

IVANA NINČEVIĆ-LESANDRIĆ.

II.

Dana 9. lipnja 2017. dužnost člana Odbora za gospodarstvo Hrvatskoga sabora prestao je obnašati IVAN VRDOLJAK zbog mirovanja zastupničkog mandata.

III.

Za članove Odbora za gospodarstvo Hrvatskoga sabora biraju se:

STJEPAN ČURAJ

TOMISLAV LIPOŠĆAK.

IV.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/17-03/24

Zagreb, 9. lipnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 57/2017 (14.6.2017.), Odluka o izboru i prestanku mandata potpredsjednika i razrješenju i izboru članova Odbora za unutarnju politiku i nacionalnu sigurnost Hrvatskoga sabora

HRVATSKI SABOR

1241

Na temelju članka 81. Ustava Republike Hrvatske i članka 46. i 70. Poslovnika Hrvatskoga sabora, Hrvatski sabor na sjednici 9. lipnja 2017. donio je

ODLUKU

O IZBORU I PRESTANKU MANDATA POTPREDSJEDNIKA I RAZRJEŠENJU I IZBORU ČLANOVA ODBORA ZA UNUTARNJU POLITIKU I NACIONALNU SIGURNOST HRVATSKOGA SABORA

I.

Za potpredsjednika Odbora za unutarnju politiku i nacionalnu sigurnost Hrvatskoga sabora bira se PETAR ŠKORIĆ.

II.

Dana 25. svibnja 2017. dužnost potpredsjednika Odbora za unutarnju politiku i nacionalnu sigurnost Hrvatskoga sabora prestao je obnašati DARKO MILINOVIĆ zbog mirovanja zastupničkog mandata.

III.

Razrješuju se članovi Odbora za unutarnju politiku i nacionalnu sigurnost Hrvatskoga sabora

GORAN BEUS RICHEMBERGH

NIKOLA GRMOJA.

IV.

Za članove Odbora za unutarnju politiku i nacionalnu sigurnost Hrvatskoga sabora biraju se:

STJEPAN ČURAJ

ANĐELKO STRIČAK.

V.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/17-03/21

Zagreb, 9. lipnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 57/2017 (14.6.2017.), Odluka o razrješenju i izboru članova Odbora za Ustav, Poslovnik i politički sustav Hrvatskoga sabora

HRVATSKI SABOR

1240

Na temelju članka 81. Ustava Republike Hrvatske i članka 46. i 61. Poslovnika Hrvatskoga sabora, Hrvatski sabor na sjednici 9. lipnja 2017. donio je

ODLUKU

O RAZRJEŠENJU I IZBORU ČLANOVA ODBORA ZA USTAV, POSLOVNIK I POLITIČKI SUSTAV HRVATSKOGA SABORA

I.

Razrješuju se članovi Odbora za Ustav, Poslovnik i politički sustav Hrvatskoga sabora

DRAŽEN BOŠNJAKOVIĆ

GORDAN JANDROKOVIĆ

dr. sc. VESNA PUSIĆ.

II.

Za članove Odbora za Ustav, Poslovnik i politički sustav Hrvatskoga sabora biraju se:

MILORAD BATINIĆ

DAVOR MILIČEVIĆ

akademik ŽELJKO REINER.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/17-03/25

Zagreb, 9. lipnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 57/2017 (14.6.2017.), Rješenje o razrješenju ministra graditeljstva i prostornoga uređenja

VLADA REPUBLIKE HRVATSKE

1255

Na temelju članka 110. stavka 1. Ustava Republike Hrvatske (»Narodne novine«, br. 85/10 – pročišćeni tekst i 5/14 – Odluka Ustavnog suda Republike Hrvatske), donosim

RJEŠENJE

O RAZRJEŠENJU MINISTRA GRADITELJSTVA I PROSTORNOGA UREĐENJA

1. Razrješuje se LOVRO KUŠČEVIĆ dužnosti ministra graditeljstva i prostornoga uređenja, radi odlaska na novu dužnost.

2. Ovo Rješenje stupa na snagu trenutkom iskazivanja povjerenja Hrvatskoga sabora novom ministru graditeljstva i prostornoga uređenja.

Klasa: 080-02/17-02/187
 Urbroj: 5030115/1-17-01
 Zagreb, 8. lipnja 2017.

Predsjednik
 mr. sc. Andrej Plenković, v. r.